CELEX: 32004D0439
Language: fi
Date: 2004-04-29 00:00:00
Title: Komission päätös 2004/439/EY, tehty 29 päivänä huhtikuuta 2004, siirtymätoimenpiteestä tiettyjen liha-alan laitosten tukemiseksi Maltassa

L 154/94             FI                 Euroopan unionin virallinen lehti            30.4.2004
                                      KOMISSION PÄÄTÖS,
                               tehty 29 päivänä huhtikuuta 2004,
          siirtymätoimenpiteestä tiettyjen liha-alan laitosten tukemiseksi Maltalla
                          (tiedoksiannettu numerolla K(2004) 1707)
                           (ETA:n kannalta merkityksellinen teksti)
                                         (2004/439/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan,
Slovenian ja Slovakian liittymissopimuksen1 ja erityisesti sen 2 artiklan 3 kohdan,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan,
Slovenian ja Slovakian liittymisasiakirjan2 ja erityisesti sen 42 artiklan,
sekä katsoo seuraavaa:
(1)     Maltalla seitsemällä suurikapasiteettisella liha-alan laitoksella on vaikeuksia täyttää
        1 päivään toukokuuta 2004 mennessä terveyttä koskevista vaatimuksista tuoreen lihan
        tuotannossa ja markkinoille saattamisessa 26 päivänä kesäkuuta 1964 annetun
        neuvoston direktiivin 64/433/ETY liitteessä I, terveyttä koskevista kysymyksistä
        lihavalmisteiden ja tiettyjen muiden eläinperäisten tuotteiden tuotannossa ja
        markkinoille saattamisessa 21 päivänä joulukuuta 1976 annetun neuvoston direktiivin
        77/99/ETY liitteessä A ja B ja jauhetun lihan ja raakalihavalmisteiden tuotantoon ja
        markkinoille saattamiseen sovellettavista vaatimuksista 14 päivänä joulukuuta 1994
        annetun neuvoston direktiivin 94/65/EY liitteessä I asetetut asiaa koskevat
        rakenteelliset vaatimukset.
(2)     Nämä seitsemän laitosta tarvitsevat sen vuoksi aikaa saattaakseen päätökseen
        direktiivin 64/433/ETY, 77/99/ETY ja 94/65/ETY mukaisten rakenteellisten
        vaatimusten täyttämiseksi tarvittavat uudistukset.
1
        EUVL L 236, 23.9.2003, s. 17.
2
        EUVL L 236, 23.9.2003, s. 33.
 ---pagebreak--- (3)  Nämä seitsemän laitosta, jotka ovat tällä hetkellä uudistusten edistyneessä vaiheessa,
     ovat antaneet luotettavat takeet siitä, että niillä on tarvittavat varat jäljellä olevien
     puutteiden korjaamiseen kohtuullisen ajan kuluessa, ja ne ovat saaneet Maltan
     maaseutu- ja ympäristöministeriön elintarvike- ja eläinlääkintäläinsäädäntöä
     käsittelevältä osastolta puoltavan lausunnon uudistustöidensä loppuun saattamista
     varten.
(4)  Kunkin laitoksen puutteita koskevat yksityiskohtaiset tiedot ovat Maltan osalta
     saatavissa.
(5)  Poikkeuksellisena siirtymätoimenpiteenä, Maltan pyynnöstä, on perusteltua myöntää
     näille seitsemälle laitokselle siirtymäaika, jotta helpotetaan Maltan siirtymistä
     nykyisestä      järjestelmästä    yhteisön     eläinlääkintälainsäädännön      mukaiseen
     järjestelmään.
(6)  Koska tämä siirtymätoimenpide, josta ei ole sovittu laajentumisneuvottelujen
     yhteydessä, on luonteeltaan poikkeuksellinen, tämän päätöksen hyväksymisen jälkeen
     ei pitäisi hyväksyä muita Maltan esittämiä pyyntöjä siirtymätoimenpiteistä, jotka
     koskevat eläintuotteita tuottavien laitosten rakenteellisia vaatimuksia.
(7)  Uudistusten edistyneen vaiheen ja siirtymätoimenpiteen poikkeuksellisen luonteen
     vuoksi siirtymäajan tulisi päättyä 31 päivänä joulukuuta 2004 eikä sitä tulisi jatkaa
     kyseisen päivämäärän jälkeen.
(8)  On aiheellista soveltaa tämän päätöksen soveltamisalan kattamiin, siirtymäajan piiriin
     kuuluviin laitoksiin samoja sääntöjä, joita sovelletaan tuotteisiin, jotka ovat peräisin
     laitoksista, joille on myönnetty rakenteellisia vaatimuksia koskeva siirtymäaika
     liittymisasiakirjan asianmukaisissa liitteissä määrättyä menettelyä noudattaen.
(9)  Tässä päätöksessä säädetyt toimenpiteet ovat elintarvikeketjua ja eläinten terveyttä
     käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
                                          1 artikla
1.     Direktiivin 64/433/ETY liitteessä I, direktiivin 77/99/ETY liitteessä A ja B ja
       direktiivin 94/65/EY liitteessä I asetettuja rakenteellisia vaatimuksia ei sovelleta
       tämän päätöksen liitteessä lueteltuihin Maltassa sijaitseviin laitoksiin ennen kyseisen
       laitoksen kohdalla mainittua päivämäärää, jollei 2 kohdassa säädetyistä edellytyksistä
       muuta johdu.
 ---pagebreak--- 2.        Edellä 1 kohdassa tarkoitetuista laitoksista peräisin oleviin tuotteisiin sovelletaan
          seuraavia sääntöjä:
          –     niin kauan kuin tämän päätöksen liitteessä lueteltuihin laitoksiin sovelletaan
                1 kohdan säännöksiä, kyseisistä laitoksista peräisin olevia tuotteita saa saattaa
                ainoastaan kotimarkkinoille tai käyttää jatkojalostukseen samassa laitoksessa
                kaupan pitämisen ajankohdasta riippumatta. Tätä sääntöä sovelletaan myös
                integroiduista liha-alan laitoksista peräisin oleviin tuotteisiin, jos johonkin
                tällaisen laitoksen osaan sovelletaan 1 kohdan säännöstä.
          –     niissä on oltava erityinen terveysmerkintä.
                                              2 artikla
Tätä päätöstä sovelletaan edellyttäen, että Tšekin, Viron, Kyproksen, Latvian, Liettuan,
Unkarin, Maltan, Puolan, Slovenian ja Slovakian liittymissopimus tulee voimaan, ja tällöin
liittymissopimuksen voimaantulopäivästä.
                                              3 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä huhtikuuta 2004.
                                               Komission puolesta
                                               David BYRNE
                                               Komission jäsen
 ---pagebreak---                                                    LIITE
Siirtymäajan piiriin kuuluvat liha-alan laitokset
      Eläinlää-                                                       Ala: liha
      kinnälli-                                                  Laitosten toimiala            Vaatimuksien
         nen                                                                         Jauhettu
                     Laitoksen nimi ja osoite        Tuore liha,                               noudattamisen
      hyväksy-                                                         Liha-           liha,
                                                      teurastus,                                päivämäärä
        mis-                                                         valmisteet     raakaliha-
       numero                                          leikkaus                     valmisteet
                Chef Choice, Triq il-Latmija,              x             x               x
1.     MP003                                                                                    31.12.2004
                Zabbar
2.     MP004    Prime Ltd, Mgieret Road, Marsa             x             x               x      31.12.2004
                Dewfresh Products, Pastoral                x             x               x
3.     MP005    House, Prince Albert Street,                                                    31.12.2004
                Albertown, Marsa
                Jolly Ltd, A52, Industrial Estate,         x             x               x
4.     MP006                                                                                    31.12.2004
                Marsa
                E & M Meats                                x             x               x
5.     MP007                                                                                    31.12.2004
                Cospicua Road, Zejtun
                Mosta Bacon, 115, Hope Street,             x             x               x
6.     MP008                                                                                    31.12.2004
                Mosta
                Tenderfresh, A25A, G. Garibaldi            x             x               x
7.     MP010                                                                                    31.12.2004
                Street, Marsa